मख’नाय जायोदि आसामनि गिबि मन्थ्रि सर्बान्द सन’वालआ बुर्लुंबुथुर दैमानि सायाव दुरुंलामा बेखेवनाय हाबाफारिखौ जोबोद गोजोन्नाय फोरमायो आरो धोरोमारि गोथार थावनि उमान्ड मन्डिरावबो दुरुंलामाजों एसेल’ समनि गेजेरावनो दावबायारिफोरा दावबायनो हागोन होन्नानै जोबोद गोजोन्नाय फोरमायो। बे हाबाफारियावनो आसामनि रांखान्थि आरो सावस्रि मन्थ्रि डः हिमेन्ट बिस्व शर्माआ बुङोदि, एसेल’ समनि गेजेरावनो सा गुवाहाटीनिफ्राय गुवाहाटीसिम थांलाय- फैलाय खालामनो थाखाय बानायनाय दुरुं लामाजों दावबायग्रा केबल कारआव सा 30 दावबायारिफोरा खेबसेआवनो गाखोनो खाबु दङ। बिनि थाखाय 56 कौटि रांनि बाजेतजों आबुङै मावफुंनाय जादों होन्नानै बुङो । बे हाबाफारियावनो एम पि कुइन अजाजों लोगोसे बि जे पि दोलोनि गुबुन-गुबुन बिफाननि दैदेनगिरिफोर आरो सोरखारि बिफाननि गोजौ थाखोनि बिबानगिरिफोराबो बाहागो लायो।